b'\n_START_ARTICLE_\nPeter Jazbin\xc5\xa1ek\n_START_SECTION_\n\xc5\xbdivljenje\n_START_PARAGRAPH_\nOsnovno \xc5\xa1olanje je kon\xc4\x8dal v Sevnici. Srednjo \xc5\xa1olo je zaklju\xc4\x8dil na Gimnaziji Trbovlje in nadaljeval s \xc5\xa1tudijem v Ljubljani. Po opravljenem \xc5\xa1tudiju psihologije je leta 2002 kon\xc4\x8dal \xc5\xa1e \xc5\xa0olo za \xc4\x8dastnike in bil nato razporejen na dol\xc5\xbenost v poveljstvo 72. brigade. Od leta 2004 je opravljal naloge pomo\xc4\x8dnika poveljnika 72. brigade za psiholo\xc5\xa1ko dejavnost. Vrsto let je deloval tudi na podro\xc4\x8dju stikov z javnostmi, civilno-voja\xc5\xa1kega sodelovanja in protokola. Od junija leta 2009 do septembra 2011 je opravljal dol\xc5\xbenost pribo\xc4\x8dnika direktorja \xc5\xa1taba G\xc5\xa0SV v kabinetu na\xc4\x8delnika G\xc5\xa0SV. Kasneje je opravljal dol\xc5\xbenost \xc4\x8dastnika za spremljanje zmogljivosti v General\xc5\xa1tabu Slovenske vojske, od februarja 2012 do maja 2013 je bil namestnik poveljnika poveljni\xc5\xa1ko-logisti\xc4\x8dne \xc4\x8dete v 74. motoriziranem bataljonu. Po 15. maju 2013 pa je prevzel dol\xc5\xbenost poveljnika poveljni\xc5\xa1ko-logisti\xc4\x8dne \xc4\x8dete v 74. pehotnem polku.'